На основу члана 99 став 7 Закона о стечају (Службени гласник РС бр. 104/06, 13/2010 и 83/2014) , члана 59 став 1 Закона о пољопривредном земљишту (Службени гласник РС бр.62/2006, 65/2008 – др.закон, 41/2009, 112/2015, 80/2017 и 95/2018 – др.закон)   стгечајни дужник ДРУШТВЕНО ПРЕДУЗЕЋЕ РАТАРСТВО ТОВАРНИК ЗА ПРОИЗВОДЊУ, ПРОМЕТ И УСЛУГЕ ШИД – у стечају Ул. Карађорђева 21, Шид матични број 08454949, кога заступа стечајни управник Агенција за лиценцирање стечајних управника-Центар за стечај, а по пуномоћју повереник Светлана Субашић
ОГЛАШАВА

издавање у закуп пољопривредног земљишта 
јавним прикупљањем писaних понуда
	Предмет издавања у закуп

	Пољопривредно земљиште,  укупне површине 305 ха 50 а 77  м2, као једна целина која обухвата следећа катастарска подручја:
1. KO Илинци, све парцеле уписане у ЛН  број 61 ;
2. К.О. Вашица – све парцеле уписане у ЛН бр. 702;
3. К.О. Адашевци – све парцеле уписане у ЛН бр. 908;
4. К.О. ШИД –  све парцеле уписане у ЛН бр. 5018




УСЛОВИ:

Право на учешће у поступку издавања у закуп јавним прикупљањем понуда имају сва правна и физичка лица која:

1. су регистрована за обављање делатности пољопривредне производње у периоду не краћем од три године
2. поседују своју механизацију за обраду предмета закупа

3. у последње две године рачунајући од дана објаве огласа нису били у блокади или да није била вршена принудна наплата по текућем рачуну (доставити потврду НБС)

4. нису исказали губитак по завршном рачуну за претходне две године тј. 2018 и 2019 годину

5. која немају неизмирених обавеза или дуговања по било ком основу према стечајном дужнику на дан уплате депозита, а што укључује сва лица која имају статус повезаних лица са Понуђачем, у смислу одредаба Закона о стечају и Закона о привредним друштвима

6. која нису у правном спору са стечајним дужником на дан објаве огласа, односно у поступку парничног, кривичног или поступка извршења, а што укључује сва лица која имају статус повезаних лица са Понуђачем, у смислу одредаба Закона о стечају и Закона о привредним друштвима

7.  Уплате депозит у износу од 3.000.000,00 динара на текући рачун стечајног дужника број 325-9500600049218-30 , који се води код „Војвођанске банке“ ад, најкасније до 06.11.2020.године;  Уплаћени депозит за првопласираног понуђача урачунаће се у цену закупа. Осталим понуђачима депозит ће бити враћен по истеку рока од 3 дана од дана закључења уговора са првопласираним понуђачем.
8. Потпишу изјаву о губитку права на повраћај депозита. Изјава чини саставни део документације сачињене за потребе издавања пољопривредног земљишта у закуп

Земљиште се издаје у виђеном стању, без икаквих гаранција, тако да се закупац не може позивати на његове физичке недостатке. Закупац је дужан да пре  учешћа на огласу и потписивања уговора о закупу прегледа предмет закупа. Накнадне рекламације након потписивања уговора о закупу се неће признати. Закуподавац, Друштвено предузеће РАТАРСТВО ТОВАРНИК за производњу, промет и услуге Шид у стечају, закупца неће уводити у посед. Према сазнањима стечајног управника део земљишта које је предмет закупа тренутно обрађују непозната лица без било каквог правног основа.
Закуп се уговара на период од годину дана, за агротехничку 2020/2021 годину до скидања усева 2021. године.
Понуђачи могу дати понуду за целу површину или поједине катастарске општине, али ће предност имати понуђачи који буду дали понуду за целокупну површину.

Плаћање закупа је могуће у две рате – прва најкасније до 31.01.2021., а друга најкасније до 30.04.2021.године, искључиво уз презентацију валидне банкарске менице са меничним овлашћењем издатим у корист стечајног дужника «Ратарство Товарник» у стечају, Шид у пуном износу закупнине која се плаћа на рате. 

У случају плаћања закупнине у целости, иста се плаћа у року од три дана од дана  потписа уговора за цео период закупа, а пре уласка закупца у посед земљишта које је предмет закупа. 

Након уплате депозита, а најкасније до 06.11.2020.године, потенцијални закупци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални закупац пријављује правно лице), односно извод из регистра пољопривредног домаћинства и копију личне карте (ако се као потенцијални понуђач јавља физичко лице), овлашћење за заступање, уколико отварању достављених понуда присуствује пуномоћник или законски заступник (за правна лица),
Крајњи рок за достављање понуда је 10.11.2020. године до 12:00 часова. Прихватају се искључиво понуде у запечаћеној коверти са назнаком »ПИСМЕНА ПОНУДА ЗА ЗАКУП ДРУШТВЕНО ПРЕДУЗЕЋЕ РАТАРСТВО ТОВАРНИК ЗА ПРОИЗВОДЊУ, ПРОМЕТ И УСЛУГЕ ШИД – у стечају Ул. Карађорђева 21, Шид мб: 08454949 – НЕ ОТВАРАТИ» на коверти. 
Минимално прихватљива понуда износа закупнине за плаћање одмах је 320 evra/ha по хектару, а за плаћање у ратама 355 еур/ха, с тим да понуда мора бити исказана у укупном износу на годишњем нивоу.

Понуде се достављају на следећу адресу: Агенција за лиценцирање стечајних управника - Центар за стечај, Београд, Теразије 23, трећи спрат. Отварање понуда биће одржано дана 10.11.2020. године у 12:15 часова (15 минута по истеку времена за достављање понуда) на адреси Агенција за лиценцирање стечајних управника - Центар за стечај, Београд, Теразије 23, трећи спрат
Запечаћена коверта са понудом доставља се лично и треба да садржи:
- пријаву за учешће потписану лично или од стране овлашћеног лица и доказ да је у питању овлашћено лице;
- доказ о уплати депозита;
- безусловну понуду, уз навођење јасно одређеног износа на који понуда гласи;

- потписану изјаву о губитку права на повраћај депозита;
- овлашћење за заступање, уколико отварању понуда не присуствује понуђач лично;

- извод из регистра привредних субјеката и ОП образац, ако се као понуђач јавља правно лице, односно извод из регистра пољопривредних домаћинстава, ако се као понуђач јавља физичко лице;

- извод из регистрације пољопривредног домаћинства, ако се као понуђач јавља физичко лице
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. 
Непотпуне и неуредне понуде, као и понуде које садрже услов неће се узимати у разматрање.
Након отварања понуда комисија ће јавно прочитати резултате из свих приспелих понуда које се узимају у разматрање, те ће, уколико буде више понуђача дати могућност да исти три пута побољшају своје иницијалне понуде.

НАПОМЕНЕ

Oсим закупнине из члана 3. овог Уговора, Закупац преузима обавезу да сноси и трошкове  пореских и других обавеза по питању закупљеног земљишта (порез на земљиште, пољарину, водни допринос ) дохотка од пољопривреде и закупнине које се по основу закупа имају платити надлежном финансијском органу, као и трошкове осигурања и обезбеђења имовине.

Учесницима који нису стекли статус закупца или другог најбољег понуђача, депозит се враћа у року од 8 дана од дана проглашења најбољег понуђача. Уплатилац депозита губи право на повраћај депозита у складу са Изјавом о губитку права на повраћај депозита.
Уговор о закупу пољопривредног земљишта закључује се у року од 3 радна дана од дана проглашења најбољег понуђача.
Порезе и трошкове који произлазе из закљученог уговора  о закупу у целости сноси закупац.
Закуподавац није у обавези да прихвати ни једну достављену понуду.

Oвлашћено лице: повереник Светлана Субашић, контакт телефон 063/307 431 или путем електронске поште на адресу stecaj2014@gmail.com
